633 Skvadron

633 Skvadron (amerikansk tittel: ) er et amerikansk krigsmelodrama fra 1964 regissert av Walter Grauman. Manuset ble skrevet av James Clavell og Howard W. Koch. Det bygde på engelske Frederick E. Smiths roman 633 Squadron, som ble utgitt i 1958. I rollene ses blant andre Cliff Robertson, George Chakiris og Maria Perschy.

Handling 
Filmen utspiller seg under den andre verdenskrig. Den norske motstandslederen Erik Bergman underetter britene om hvor en tysk V2-drivstoffabrikk befinner seg. Den ligger under en overhengende klippe ved enden av en fjord. Fabrikken kan bli ødelagt hvis klippen raser ned etter bombeslipp fra lette fly av Mosquito-typen. Roy Grants 633 Skvadron blir tildelt oppdraget. Bergman planlegger et bakkeangrep som skal sammentreffe med luftangrepet, men blir tatt til fange og torturert av Gestapo. Han røper angrepsplanene før han blir drept. Motstandsbevegelsen blir knekt. Mosquito-pilotene, som er ukjente med at bakkeangrepet ikke vil finne sted, flyr til fabrikken. Hele skvadronen blir utslettet. Den siste bomben, som blir sluppet, gjør at oppdraget blir vellykket. Grant og hans navigatør er de eneste overlevende.

Innspillingsfakta 
633 Skvadron ble spilt inn i England. Eksteriørscener ble filmet på Skottlands vestkyst.

Rolleliste 
(I utvalg)

Cliff Robertson - Wing commander Roy Grant
George Chakiris - Løytnant Erik Bergman
Maria Perschy - Hilde Bergman
Harry Andrews - Air marshal Davis
Donald Houston - Wing commander Tom Barrett
Michael Goodliffe - Skvadronleder Bill Adams
John Meillon - Flight lieutenant Gillibrand
John Bonney - Flight lieutenant Scott
Angus Lennie - Flight lieutenant Hoppy Hopkinson
Scot Finch - Flight lieutenant Bissel

Referanser

Eksterne enker 

Dramafilmer fra USA
Krigsfilmer fra USA
Filmer fra 1964
Filmer om andre verdenskrig
Filmer lagt til Skottland